Selîm Sadak
Selîm Sadak (jdb. Sala 1954 li Bafê, Parêzgeha Şirnexê) siyasetmedarekî kurd e. Selîm Sadak di sala 1954'ê li gundê Bafê (Şirnex/Hezex) hat dinyayê. Zewicî ye û bavê 10 zarokan e. Zimanên Kurdî, Tirkî, Erebî û Îngilîzî dizane. Selîm Sadak di sala 1991'ê de li gel Leyla Zana, Hatip Dicle û Orhan Doğan li ser lîsta partiya SHP'ê weke parlamenter ketin Parlamena Tirkiyê. Selîm Sadak di sala 1991'ê de, piştî ku ew û hin hevalên xwe ji SHP'ê qut bûn, yek ji damezrênerên partiya HEP'ê û piştî ku HEP hate girtin DEP'ê bû. Piştî ku di 1994'a de DEP hatin girtin û parlementerên wê ji Parlamena Tirkiyê hatin avêtin, cezayê zîndanê li wan hate birrîn û Selîm Sadak jî ji bo deh salan kete girtîgehê. Niha Selîm Sadak weke piştgirekî DTP'ê xebata xwe ya polîtîk dimeşînê. Selîm Sadak ji bo hilbijartina 2009an li Sêrtê bû berendamê Serokê Şarederiyê.